Ալեքսանդր Շաբուրով

Ալեքսանդր Եվգենևիչ Շաբուրով (), ռուս նկարիչ, «Կապույտ քթեր» ռուսական արտ-խմբի անդամ։

Կենսագրություն 
Ալեքսանդր Շաբուրովը ծնվել է 1965 թվականի օգոստոսի 27-ին Սվերդլովսկի մարզի Բերյոզովսկի քաղաքում։ 1985 թվականին ավարտել է Սվերդլովսկի գեղարվեստի ուսումնարանը։ 1993 թվականին դարձել է ՌԴ նկարիչների միության անդամ։

1998 թվականին Ալեքսանդր Շաբուրովը Սորոսի հիմնադրամից ստացել է դրամաշնորհ՝ իր ատամների բուժման և պրոթեզավորման համար՝ որպես գեղարվեստական ​​նախագիծ։ Տարիներ շարունակ նա համագործակցել է բանաստեղծ, նկարիչ, «պանկկոմորոխ» և «Ռուսաստանի ժողովրդական բակապան» Բ. Ու. Կաշկինի հետ (Եկատերինբուրգ)։

Մոսկվայում Ալեքսանդր Շաբուրովի առաջին ցուցահանդեսը (Ալեքսանդր Գոլիզդրինի հետ համատեղ) անցկացվել է Իգոր Իոգանսոնի «Spider & Mouse» ժամանակակից արվեստի պատկերասրահում։

1999 թվականին Եվգենի Կասիմովի հետ համահեղինակությամբ Ալեքսանդր Շաբուրովն ստեղծել և Եկատերինբուրգում՝ Բելինսկու անվան գիտական ​​գրադարանի հարևանությամբ տեղադրել է Անտեսանելի մարդու առաջին հուշարձանն աշխարհում։

1999 թվականին կազմակերպել է (Վյաչեսլավ Միզինի հետ համատեղ) «Կապույտ քթեր» () արտ-խումբը։ «Կապույտ քթերի» աշխատանքները բազմիցս դարձել են սկանդալների պատճառ, խնդիրներ առաջացրել մաքսատներում և դարձել դատական քննության պատճառ։ 2007 թվականի հոկտեմբերին Տրետյակովյան պատկերասրահում «Կապույտ քթերի» «Соц-арт» ցուցահանդեսը, որը պետք է տեղափոխվեր Փարիզ, հրապարակայնորեն խիստ քննադատության է ենթարկել Ռուսաստանի մշակույթի նախարար Ալեքսանդր Սոկոլովը։ Մասնավորապես «Գթասրտության դարաշրջան» () աշխատանքը կոչվել է «պոռնոգրաֆիա» և «Ռուսաստանի խայտառակություն»։

Ալեքսանդր Շաբուրովն ապրում և աշխատում է Մոսկվայում, դասավանդում է «Տնտեսագիտության բարձրագույն դպրոց» ազգային հետազոտական համալսարանի դիզայնի դպրոցում։

Անհատական ցուցահանդեսներ և ակցիաներ 
 2003 – «Երկուսով ընդդեմ մաֆիայի» (, Վյաչեսլավ Միզինի հետ համատեղ), Մարատ Գելմանի պատկերասրահ, Մոսկվա
 2003 – «Absolut Blue Noses» (Վյաչեսլավ Միզինի հետ համատեղ), Կենդանաբանական թանգարան, Մոսկվա
 2003 – «25 կարճ փերֆորմանսներ գլոբալացման մասին» (, Վյաչեսլավ Միզինի հետ համատեղ), Տոյնբի-Ստուդիո, Լոնդոն, «Ժամանակակից ռուսական արվեստն ու գլոբալացման դարը» գիտաժողովի շրջանակներում, Թեյթ Մոդեռն, Pro Arte (կատալոգ)
 2002 – «Երկուսով ընդդեմ մաֆիայի» (, Վյաչեսլավ Միզինի հետ համատեղ), Ս. Կիրովի թանգարան, Սանկտ Պետերբուրգ
 2000 – «Ռուսական բուդդա» (), Մարատ Գելմանի պատկերասրահ, Մոսկվա
 1998 – «Берёзовский концептуалист» / «Кто как умрёт», Երիտասարդության թանգարան, Եկատերինբուրգ
 1997 – «Ատամների բուժում և պրոթեզավորում» (), Եկատերինբուրգ

Գրքեր 

 Александр Шабуров. Книга книг, написанных по отдельности в апреле-мае 1990 и напечатанных вместе в сентябре-октябре 1992 гг. — Б.м.: Б.и., 1992. — 176 с.

Ծանոթագրություններ

Գրականություն 
 Ковалёв А. Именной указатель. — М.: НЛО, 2005. — 400 с. — ISBN 5-86793-356-3.
 Искусство против географии: Из серии экспериментальных выставок Отдела новейших течений ГРМ / Проект посвящён 10-летию Галереи Марата Гельмана. — М.-СПб.: GIF, 2000.
 Динамические пары. К 10-летию Галереи Гельмана. — М.: GIF, 2000.
 Культурные герои XXI века, или В поисках Золушки. — М.: GIF, 1999. — 192 с. — ISBN 5-9237-0001-8.
 Березовский концептуалист. Жизнь и творчество Шабурова А. Е. < Каталог>. — Екатеринбург: 1998.
 Шабуров А. Радости обычных художников // Художественный журнал. — 1997. — № 17.

Արտաքին հղումներ 
 А. Шабуров на GIf.Ru 
 «Видео на коленке» — авторская программа А. Шабурова и В. Мизина на Первом интернет-телевидении «Тв-Клик»
 Искусство в действии. Избранный список перформансов
 А. Шабуров: Мы — не гастарбайтеры 

Ռուս նկարիչներ